b"\n_START_ARTICLE_\nCasa Pere Busquets\n_START_SECTION_\nDescripci\xc3\xb3\n_START_PARAGRAPH_\n\xc3\x89s un edifici que fa xamfr\xc3\xa0, amb semisoterranis, planta baixa, pis i golfes. A la fa\xc3\xa7ana, sincr\xc3\xa8tica, s'hi poden veure elements goticistes i ornaments rococ\xc3\xb3 a la manera d'Enric Sagnier, en un esquema general for\xc3\xa7a compacte i sever.\n_START_SECTION_\nHist\xc3\xb2ria\n_START_PARAGRAPH_\nEl perm\xc3\xads d'obres va ser demanat l'any 1912 per Pere Busquets, fabricant de perfums i propietari de les Perfumeries Regia de Barcelona. Durant la d\xc3\xa8cada del 1970 es van modificar els rasants del carrer del Temple rebaixant uns 50 cm el nivell d'entrada, afectant a les proporcions generals de l'edifici i obligant a afegir uns graons d'entrada."